**หน่วยการเรียนรู้ที่ 4**

**เรื่อง : มนุษย์กับสิ่งแวดล้อมและทรัพยากรธรรมชาติ จำนวน 4 ชั่วโมง**

**สาระประวัติศาสตร์ รายวิชาประวัติศาสตร์ ชั้นประถมศึกษาปี ที่ 4**

**มาตรฐานการเรียนรู้**

มาตรฐาน ส 5.2 เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม มีจิตสำนึกและมีส่วนร่วมในการอนุรักษ์ทรัพยากร และสิ่งแวดล้อม เพื่อการพัฒนาที่ยั่งยืน

**ตัวชี้วัด**

มฐ.ส 5.2 ป.3/2 อธิบายการพึ่งพาสิ่งแวดล้อมและทรัพยากรธรรมชาติในการสนอง

ความต้องการพื้นฐานของมนุษย์ และการประกอบอาชีพ

**ตัวชี้วัด**

มฐ.ส 5.2 ป.3/2 อธิบายการพึ่งพาสิ่งแวดล้อมและทรัพยากรธรรมชาติในการสนอง

ความต้องการพื้นฐานของมนุษย์ และการประกอบอาชีพ

**จุดประสงค์การเรียนรู้สู่ตัวชี้วัด**

 1. อธิบายการพึ่งพาสิ่งแวดล้อมและทรัพยากรธรรมชาติของมนุษย์

 2. จำแนกปัจจัยพื้นฐานของมนุษย์ที่ต้องพึ่งพาสิ่งแวดล้อมและทรัพยากรธรรมชาติ

3. ตระหนักถึงการพึ่งพาสิ่งแวดล้อมและทรัพยากรธรรมชาติให้เกิดประโยชน์สูงสุด

**สาระสำคัญ**

มนุษย์พึ่งพาสิ่งแวดล้อมและทรัพยากรธรรมชาติในการสนองความต้องการขั้นพื้นฐานทางด้าน กายภาพของตนเอง และการประกอบอาชีพ

**สาระการเรียนรู้**

 **1. ความรู้**

การพึ่งพาสิ่งแวดล้อมและทรัพยากรธรรมชาติของมนุษย์

**2. ทักษะ/กระบวนการ/กระบวนการคิด**

การจำแนก การสังเคราะห์ การสรุปความรู้

**3. คุณลักษณะอันพึงประสงค์**

มีวินัย ใฝ่เรียนรู้ มีจิตสาธารณะ

**ความเข้าใจที่คงทน (Enduring Understanding)**

 นักเรียนสามารถสรุปได้ว่า มนุษย์ประกอบอาชีพเพื่อดำรงชีวิต เพื่อแสวงหาปัจจัย 4

เช่น อาหาร ที่อยู่อาศัย เครื่องนุ่งห่ม และยารักษาโรค โดยการพึ่งพาสิ่งแวดล้อมและทรัพยากรธรรมชาติในการแสวงหาปัจจัยพื้นฐานในการดำเนินชีวิตประจำวัน

**ชิ้นงานหรือภาระงาน (หลักฐาน ร่องรอยแสดงความรู้**

ใบงาน การพึ่งพาสิ่งแวดล้อมและทรัพยากรธรรมชาติของมนุษย์

**คำถามท้าทาย**

 นักเรียนจะพึ่งพาสิ่งแวดล้อมและทรัพยากรธรรมชาติให้คุ้มค่า และเกิดประโยชน์สูงสุดได้อย่างไร

**การจัดกิจกรรมการเรียนรู้**

1. ครูนำภาพ อาหาร ที่อยู่อาศัย และภาพของการประกอบอาชีพ

มาให้นักเรียนดู จากนั้นครูใช้คำถามให้นักเรียนร่วมกันแสดงความคิดเห็น โดยครูใช้คำถาม ดังนี้

มีอาหารอะไรบ้างที่ได้จากธรรมชาติ **(ตัวอย่างคำตอบ ปลา พืชผักในป่า)**

•

มีพืชพรรณธรรมชาติอะไรบ้างที่นำมาทำเครื่องนุ่งห่มได้ **(ตัวอย่างคำตอบ ฝ้าย ไหม)**

•

มีพืชพรรณธรรมชาติอะไรบ้างที่เป็นยารักษาโรค **(ตัวอย่างคำตอบ พืชสมุนไพร**

**ว่านหางจระเข้)**

•

มีอาชีพอะไรบ้างที่ต้องพึ่งพาธรรมชาติ **(ตัวอย่างคำตอบ ทำนา เลี้ยงปลา)**

2. ครูแบ่งนักเรียนออกเป็น 5 กลุ่ม เพื่อศึกษาถึงการพึ่งพาสิ่งแวดล้อมและทรัพยากร -ธรรมชาติ ดังนี้

กลุ่มที่ 1 ศึกษาการพึ่งพาเป็นแหล่งอาหาร

กลุ่มที่ 2 ศึกษาการพึ่งพาโดยการสร้างที่อยู่อาศัย

กลุ่มที่ 3 ศึกษาการพึ่งพา ทำเป็นเครื่องนุ่งห่ม

กลุ่มที่ 4 ศึกษาการพึ่งพา ทำเป็นยารักษาโรค

กลุ่มที่ 5 ศึกษาการพึ่งพา การประกอบอาชีพ

โดยให้แต่ละกลุ่มสรุปเป็นแบบบันทึก เสร็จแล้วนำเสนอผลการศึกษาหน้าชั้นเรียน

จบการนำเสนอ ครูใช้คำถามให้นักเรียนร่วมกันแสดงความคิดเห็น ดังนี้

•

มนุษย์พึ่งพาสิ่งแวดล้อมและทรัพยากรธรรมชาติเป็นแหล่งอาหารอย่างไร

**(ตัวอย่างคำตอบ มนุษย์แสวงหาอาหารจากแหล่งธรรมชาติที่มีอยู่โดยรอบมาดำรงชีวิต ทั้งพืช**

•

**และสัตว์)**

การสร้างที่อยู่อาศัย มนุษย์อาศัยธรรมชาติและสิ่งแวดล้อมอย่างไร

**(ตัวอย่างคำตอบ อาศัยวัสดุที่มีอยู่ในธรรมชาติ เช่น ดิน หิน ทราย และไม้ มาสร้างเป็นที่อยู่อาศัยเพื่อหลบภัยของตนเอง)**

•

การประดิษฐ์เครื่องนุ่งห่ม มนุษย์พึ่งพาสิ่งแวดล้อมหรือทรัพยากรธรรมชาติ

อย่างไร **(ตัวอย่างคำตอบ อาศัยวัตถุดิบที่มีอยู่ในธรรมชาติ เช่น ฝ้าย เส้นใยจากพืช ขนสัตว์**

**และใยไหม นำมาผลิตเป็นเครื่องนุ่งห่ม เพื่อป้องกันร่างกาย)**

•

ยารักษาโรค มนุษย์พึ่งพาธรรมชาติอย่างไร **(ตัวอย่างคำตอบ นำพืชสมุนไพร**

**มาสกัดเป็นยารักษาโรคภัยต่างๆ)**

•

มนุษย์ใช้ประโยชน์จากธรรมชาติในการประกอบอาชีพอย่างไร **(ตัวอย่างคำตอบ**

**มนุษย์ใช้พื้นที่ที่มีอยู่ทางธรรมชาติและวัตถุดิบจากธรรมชาติมาประกอบอาชีพที่หลากหลายเพื่อใช้เลี้ยงชีวิตของตนเอง)**

•

ถ้ามนุษย์ขาดสิ่งแวดล้อมและทรัพยากรธรรมชาติแล้วจะเป็นอย่างไร

**(ตัวอย่างคำตอบ ไม่สามารถดำรงชีวิตอยู่ต่อไปได้)**

3. ครูให้นักเรียนร่วมกันเสนอแนวทางการอนุรักษ์สิ่งแวดล้อมและทรัพยากรเป็นแผนภาพลงบนกระดาน

4. ให้นักเรียนและครูร่วมกันสรุปความรู้ ดังนี้

มนุษย์ประกอบอาชีพเพื่อดำรงชีวิต เพื่อแสวงหาปัจจัย 4 เช่น อาหาร ที่อยู่อาศัย เครื่องนุ่งห่ม และยารักษาโรค โดยการพึ่งพาสิ่งแวดล้อมและทรัพยากรธรรมชาติในการแสวงหาปัจจัยพื้นฐานในการดำเนินชีวิตประจำวัน

 5. ให้นักเรียนร่วมกันแสดงความคิดเห็น โดยครูใช้คำถามท้าทาย ดังนี้

•

นักเรียนจะพึ่งพาสิ่งแวดล้อมและทรัพยากรธรรมชาติให้คุ้มค่า และเกิดประโยชน์

สูงสุดได้อย่างไร

 6. ให้นักเรียนทำใบงานที่ 33 การพึ่งพาสิ่งแวดล้อมและทรัพยากรธรรมชาติของมนุษย์

**สื่อการเรียนรู้**

 1. ภาพการพึ่งพาสิ่งแวดล้อมและทรัพยากรธรรมชาติ

 2. ใบงานการพึ่งพาสิ่งแวดล้อมและทรัพยากรธรรมชาติของมนุษย์

**การวัดและประเมินผลการเรียนรู้**

 **1. วิธีการวัดและประเมินผล**

 1.1 สังเกตพฤติกรรมของนักเรียนในการเข้าร่วมกิจกรรม

 1.2 สังเกตพฤติกรรมของนักเรียนในการเข้าร่วมกิจกรรมกลุ่ม

1.3 ตรวจใบงานที่ 33

 **2. เครื่องมือ**

 2.1 แบบสังเกตพฤติกรรมการเข้าร่วมกิจกรรม

2.2 แบบสังเกตพฤติกรรมการเข้าร่วมกิจกรรมกลุ่ม

 **3. เกณฑ์การประเมิน**

 3.1 การประเมินพฤติกรรมการเข้าร่วมกิจกรรม ผ่านตั้งแต่ 2 รายการถือว่า **ผ่าน** ผ่าน 1 รายการถือว่า **ไม่ผ่าน**

 3.2 การประเมินพฤติกรรมการเข้าร่วมกิจกรรมกลุ่ม

 คะแนน 9-10 ระดับ ดีมาก

 คะแนน 7-8 ระดับ ดี

 คะแนน 5-6 ระดับ พอใช้

 คะแนน 0-4 ระดับ ควรปรับปรุง

**การประเมินผลตามสภาพจริง (Rubrics)**

**การประเมินใบงานนี้**ให้ผู้สอนพิจารณาจากเกณฑ์การประเมินผลตามสภาพจริง (Rubrics)

เรื่อง การพึ่งพาสิ่งแวดล้อมและทรัพยากรธรรมชาติของมนุษย์

|  |  |
| --- | --- |
| **เกณฑ์การประเมิน** | **ระดับคะแนน** |
| **4****(10 คะแนน)** | **3****(9 คะแนน)** | **2****(7-8 คะแนน)** | **1****(5-6 คะแนน)** |
| สำรวจและเขียนอธิบายหรือสรุปการพึ่งพาสิ่งแวดล้อมและทรัพยากรธรรมชาติ ในชีวิตประจำวัน | สำรวจและเขียนอธิบายหรือสรุปการพึ่งพาสิ่งแวดล้อมและทรัพยากรธรรมชาติในชีวิตประจำวันได้สัมพันธ์เชื่อมโยงให้เห็นเป็นภาพโดยรวม แสดงให้เห็นความสัมพันธ์กับตนเองและผู้อื่น | สำรวจและเขียนอธิบายหรือสรุปการพึ่งพาสิ่งแวดล้อมและทรัพยากรธรรมชาติในชีวิตประจำวันได้ มีการจำแนกข้อมูล แสดงให้เห็นความสัมพันธ์กับตนเองอย่างเป็นเหตุเป็นผล | สำรวจและเขียนอธิบายหรือสรุปการพึ่งพาสิ่งแวดล้อมและทรัพยากรธรรมชาติในชีวิตประจำวันได้ สอดคล้องกับข้อมูล มีการเขียนขยายความยกตัวอย่างเพิ่มเติมให้เข้าใจง่าย | สำรวจและเขียนอธิบายหรือสรุปการพึ่งพาสิ่งแวดล้อมและทรัพยากรธรรมชาติในชีวิตประจำวันได้ แต่ยังไม่สอดคล้องกับข้อมูล เขียนตามข้อมูลที่อ่าน ไม่มีการอธิบายเพิ่มเติม |